اثبات النبوہ

اثبات النبوۃ مجدد الف ثانی شیخ احمد سرہندی (971ھ/ 1564ء تا 1034ھ/1624ء) کا کتابچہ ہے۔ بعض تذکروں میں اس کا نام تحقیق النبوۃ بھی لکھا ہے۔
اثبات النبوہ 44 صفحات پر مشتمل ہے جو رسول اللہ ﷺ کی نبوت کے اثبات میں لکھا گیا۔ اس میں دو امور پر بحث ہے نبوت اور معجزہ۔ ابو الفضل اور فیضی کے انکار نبوت اور ان کی بے راہ روی کی مزاحمت میں یہ رسالہ لکھا گیا۔ ادارہ مجددیہ کراچی سے عربی اور اردو میں طبع ہو چکا ہے۔
کتابچہ کا موضوع نبوت کے معنی کی تحقیق، منکرین کے اعتراضات اور جوابات، معجزہ کے معنی اور اس کی شرائط، اثبات نبوت رسول اکرم اور معجزات قرآن کا ذکر ہے۔اردو نثر میں سیرت رسول، ڈاکٹر انور محمود خالد، اقبال اکیڈمی پاکستان لاہور 1989ء
یہ رسالہ عربی زبان میں لکھا گیا اور مجدد الف ثانی کی موجود تصانیف میں سب سے قدیم ترین تصنیف ہے۔ رسالے میں سنہ تصنیف نہیں دیا گیا لیکن واضح ہوتا ہے کہ سنہ تصنیف 989ھ ہے۔ گویا احمد سرہندی نے 18 سال کی عمر میں اسے مکمل کر لیا تھا۔ یہ رسالہ ایسے وقت میں لکھا گیا جب اکبر کے درباری خوشامدیوں اور حواریوں نے اسے مکمل طور پر اپنے شکنجے میں جکڑ لیا تھا، عام شعائر اسلام کا مذاق اڑایا جانے لگا تھا اور نماز روزہ کو اسلام کے خلاف سمجھا جانے لگا تھا۔

 تفصیل 
 اثبات النبوۃ مجدد الف ثانی کی سب سے پہلی اور قدیم ترین تصنیف ہے
 اثبات النبوہ ایک مقدمہ اور دو مقابلوں پر مشتمل ہے مقدمہ میں دوبحثیں ہیں جن کی تفصیل اس طرح ہے
 مقدمہ: پہلی بحث نبوت کے معنی کی تحقیق میں
 دوسری بحث: معجزہ میں
 پہلا مقالہ اس کے دو مسلک ہیں پہلا مسلک بعثت اور نبوت کی حقیقت
 دوسرا مسلک خاتم الانبیا صلی اللہ علیہ وسلم کی نبوت کے اثبات میں
 دوسرا مقالہ فلاسفہ کی مذمت میں اور ان کے علوم کی ممارست اور ان کتابوں کے مطالعے سے جو نقصان حاصل ہوتا ہے اس کے بیان میںجہان امام ربانی مجدد الف ثانی شیخ احمد سرہندی، اقلیم پنجم صفحہ 69 ، امام ربانی فاؤنڈیشن کراچی پاکستان
 حوالہ جات 

زمرہ:کتب تصوف
زمرہ:کتب سیرت